  Майя Бывальцева Ижкарлэн 260 ар тырмонэзлы сӥзем «Ижысь койыкъёс» («Ижевские лоси») арт-проект улсын 11-тӥ инвожое Палэзьпу сквере писпу вайёслэсь но выжыослэсь лэсьтэм пӧйшурез пуктӥзы. Ивортодэтъя «Удмуртия» агентстволэн корреспондентэз койыкез ваемез учкиз но скульпторен вераськиз. 3 метр 20 сантиметр ӝужда койыкез тодмо удмурт кибашлы но скульптор Анатолий Степанов лэсьтӥз. Ачиз ик пӧшурез машинаысь васькытэмзэс чаклаз но музъем борды юнматӥз. Палэзьпу скверын трос пиналъёс поръяло, койык вылэ кечырскемлэсь но уз возиське, дыр, соин ик со юн сылы, кышкыттэм луыны кулэ. Ижкарысь Палэзьпу сквере писпу вайёслэсь лэсьтэм койыкез пуктӥзы Мон лэсьтӥсько таӵе койыкъёсты ини 2012-тӥ арысен. Таиз милям… дас кык-а, дас вить-а ини. Ми сое лэсьтӥськом возьматыны, что огшоры материал, кудзэ куяло, изъянто, кытчы ке вато, сисьто, суто, солэсь тӥни луэ лэсьтыны кыӵе ке пӧйшур, кудӥз чебертэ кыӵе ке интыез. Мынам сыӵе ужпуме – адӟем мед карозы Анатолий Степанов, скульпторТазэ койыкез лэсьтыны вайёсты гуртсы вӧзысь тэльысь бичазы. Со сяна, шуруповёрт но саморез гинэ кулэ, шуэ Анатолий Степанов. Ачиз со бадӟым скульптураос лэсьтэ, но луоз пичигес но кабъёс дасяны. Палэзьпу скверын койыкез пуктон 7 фото Эшшо одӥгзэ койыксэ кибашлы 12-тӥ инвожое Кызьпу арамае пуктоз. Соиз пулъёслэсь лэсьтэмын луоз, ӝуждалаез – 5 но ӝыны метр. Нялтас вераса, Анатолий Степановлэн койыкъёсыз Пермьын, Казаньын, Финляндиын, США-ысь Миннесота штатын сыло ни. Тодэ вайытом, «Ижысь койыкъёс» ӵектос улсын Удмуртилэн шоркараз 100 пала пӧртэм койыкъёс кылдозы. Пусъём, искусстволэн ленд-арт ӧреныз тунсыкъяськисьёс Удмуртиын пумен тросгес луо. 2018-тӥ арын Глаз ёросын нырысетӥзэ лэнд-арт фестивалез ортчытӥзы, нош Кияса ёросын сыӵе ик ужрад нимысьтыз нылкышноос понна радъязы.   Тегъёс: Лулчеберет Ижкар Удмуртия паркъёс кибашлыос 100ар скульптураос  